Борис Младенов-Young
Баща ми бе добряк, душа
човек…

chitanka.info

Баща ми бе добряк, душа — човек,

със благ характер — кротък, доброволен…

Работеше без отдих в студ и пек

и вечно бе пред нас засмян, доволен.

И да сме заслужавали за бой,

(по наше време плескаха децата),

не ни е с пръст дори докоснал той —

възпита ни с ума си, не с ръката.

Прощаваше ни волности и грешки,

без мъмрене и строги забележки,

не съм го чул да повишава глас.

И още помня мъдрите съвети,

с годините от него възприети —

със тях извая хора той от нас.

Сидни, Австралия — 2015 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.